open-index/open-wikipedia-markdown huggingface dataset:
YG מארלי

**ג'ושוע עומארו מארלי** (באנגלית: **Joshua Omaru Marley**; נולד ב-5 בדצמבר 2001) הידוע בשם הבמה **YG מארלי** (**YG Marley**) הוא זמר וכותב שירים אמריקאי. הוא בנו של הראפרית לורן היל ושחקן הפוטבול רוהאן מארלי, ונכדו של המוזיקאי הרגאיי בוב מארלי. הוא התפרסם בעיקר על ידי סינגל הבכורה שלו "Praise Jah in the Moonlight", שנכנס למצעד האמריקאי בילבורד הוט 100, והגיע לעשירייה במצעד הסינגלים הבריטי.

## ביוגרפיה וקריירה
ג'ושוע עומארו מארלי בולד ב-5 בדצמבר 2001 בבוורלי הילס, קליפורניה. הוא בנם של הראפרית לורן היל ושחקן הפוטבול רוהאן מארלי. הוריו לא נישאו אך היו לשניים זוגיות במשך 15 שנים; הוא נכדו של המוזיקאי הרגאיי בוב מארלי. למארלי מספר אחים, וחלק כמחצה; הכלול את אחותו הדוגמנית סלה מארלי ואחיו למחצה שחקן NFL לשעבר ניקו מארלי.

מארלי גדל בדרום אורנג', ניו ג'רזי. במהלך ילדותו מארלי הצטרף לעיתים לאמו על הבמה בהופעות שהופיעה. בשנת 2013, הוא ביצע בשירה בשירים של אמנים אחרים/אמו במהלך המופעים.

בשנת 2017, הוא הצטלם לקמפיין דוגמנות עבור אורבן, ועשה את קמפיין לצד אחותו, סלה. בפברואר 2018, מארלי הצטרף לאמו במהלך הופעתה במסיבת שבוע האופנה בניו יורק. בשנת 2020, הצהיר מארלי לבילבורד שהוא עובד על שיר חדש.

בשלהי 2023, החל מארלי לבצע שיר שכתב במהלך סיבוב של היל לציון 25 שנה ליציאה של אלבום סולו הבכורה של אמו, *[[The Miseducation of Lauryn Hill]]*. קטעי הווידאו מהופעותיו הפכו לוויראלים ברשתות החברתיות, בעיקר בטיקטוק. ב-25 בדצמבר 2023, הוציא לאור מארלי את הסינגל הראשון והרשמי שלו "Praise Jah in the Moonlight". במהרה הסינגל הפך ללהיט, והגיע למקום הראשון במצעד האמריקאי והגלובלי Soptify Viral 50.

בינואר 2024, הוכרז שהוא יושמע ויהיה כשיר בולט בפסטיבל המוזיקה "Coachella" משנת 2024. בפברואר, "Praise Jah in the Moonlight" הגיע למקום הראשון במצעד בניו זילנד; ונכנס לרשימה בבילבורד הוט 100 האמריקאי. השיר הגיע לעשירייה במצעד הסינגלים הבריטי ובנורווגיה.

## דיסקוגרפיה

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:זמרים אמריקאים
קטגוריה:זמרי רגאיי
קטגוריה:אמריקאים שנולדו ב-2001
Praise Jah in the Moonlight

"**Praise Jah in the Moonlight**" הוא שיר של YG מארלי, ויצא לאור ב-27 בדצמבר 2023. השיר נכתב על ידי מארלי ואמו לורן היל ונלקח השראה מסבו, בוב מארלי, מן השיר "Crisis" משנת 1978. השיר התפרסם, והגיע למקום הראשון במצעד המוזיקה הרשמי של ניו זילנד, ולעשירייה במצעד הסינגלים הבריטי.

## הוצאה לאור וקידום
בשלהי 2023, מארלי ביצע את השיר בכמה מהופעותיה של אמו, לורן היל, דבר שגרם לוויראליות ברשתות החברתיות, בעיקר בטיקטוק; מעריצים רבים ביקשו שיוציא לאור את השיר רשמית. מארלי הוציא לאור את השיר ב-27 בדצמבר 2023.

## הצלחה מסחרית
השיר הגיע למקום הראשון במצעד המוזיקה הרשמי של ניו זילנד, ובקנדה, אירלנד, הולנד והממלכה המאוחדת הגיע למיקומים גבוהים. השיר גיע למקום 60 במצעד האמריקאי בילבורד הוט 100.

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירי 2023
קטגוריה:סינגלי בכורה מ-2023
קטגוריה:שירים באנגלית
קטגוריה:סינגלים שהגיעו למקום הראשון בניו זילנד
קטגוריה:שירי פלטינה בארצות הברית
קטגוריה:שירי זהב בממלכה המאוחדת
יקוב מיירסקי

**יקוב מיירסקי** (בפולנית: **Jakub Majerski**; נולד ב-18 באוגוסט 2000) הוא שחיין פולני, זוכה מדליות ארד באליפות העולם (דוחה 2024) ובאליפות אירופה (רומא 2022, בלגרד 2024) במשחה ל-100 מטר פרפר.

## ביוגרפיה

### 2018
באולימפיאדת הנוער שנערכה בבואנוס איירס, ארגנטינה באוקטובר 2018 זכה במדליית ארד במשחה שליחים 4x100 מטר מעורב.

### 2021
באולימפיאדת טוקיו הוא סיים במקום חמישי במשחה ל-100 מטר פרפר בשיא לאומי חדש של 50.92 שניות. בשלב המוקדמות הוא קבע שיא לאומי חדש של 50.97 שניות ועלה שלישי למשחה חצי הגמר. נוסף לכך, הוא סיים במקום 27 במשחה ל-200 מטר פרפר בתוצאה של 1:57.91 דקות, במקום תשיעי במשחה שליחים 4x100 מטר מעורב בשיא לאומי חדש של 3:32.62 דקות, כשחיין שלישי הוא קבע ב"זינוק שליחים" תוצאה של 50.66 שניות ובמשחה שליחים 4x100 מטר מעורב משולב הוא פסל.

### 2022
#### מדליית ארד באליפות אירופה
באליפות אירופה שנערכה ברומא, איטליה באוגוסט הוא זכה במדליית ארד במשחה ל-100 מטר פרפר בתוצאה של 51.22 שניות, אחרי כרישטוף מילאק מהונגריה (50.33 שניות) ונואה פונטי משווייץ (50.87 שניות).

### 2024
#### מדליית ארד באליפות עולם
באליפות העולם שנערכה בדוחה, קטר בפברואר זכה במדליית ארד במשחה ל-100 מטר פרפר בתוצאה של 51.32 שניות, אחרי דייגו ריביירו מפורטוגל (51.17 שניות) וזימון בוכר מאוסטריה (51.28 שניות). נוסף לכך, הוא סיים במקום רביעי במשחה שליחים 4x100 מטר מעורב משולב בתוצאה של 3:46.04 דקות, כשחיין שלישי הוא שחה ב"זינוק שליחים" תוצאה של 51.05 שניות ובמקום 24 במשחה ל-50 מטר פרפר בתוצאה של 23.68 שניות.

באליפות אירופה שנערכה בבלגרד, סרביה ביוני זכה במדליית ארד במשחה ל-100 מטר פרפר בתוצאה של 50.98 שניות, אחרי כרישטוף מילאק (50.82 שניות) והוברט קוש (50.96 שניות) ההונגרים. במשחה ל-50 מטר גב סיים 11 בתוצאה של 23.59 שניות.

באולימפיאדת פריז סיים במקום 10 במשחה שליחים 4x100 מטר חופשי בתוצאה של 3:33.70 דקות. במשחה ל-100 מטר פרפר סיים 11 בתוצאה של 51.37 שניות. במשחה ל-100 מטר חופשי סיים 36 בתוצאה של 49.44 שניות.

באליפות העולם בבריכת 25 מטר שנערכה בבודפשט, הונגריה בדצמבר זכה במדליית ארד במשחה שליחים 4x100 מטר חופשי בשיא לאומי של 3:04.46 דקות. במשחה שליחים 4x100 מטר מעורב סיים 4 בשיא לאומי של 3:21.02 דקות. במשחה שליחים 4x100 מטר מעורב מיקס סיים 11 בשיא לאומי של 3:37.76 דקות. במשחה ל-100 מטר פרפר סיים במקום 21 בתוצאה של 50.42 שניות. במשחה ל-50 פרפר סיים 26 בתוצאה של 22.93 שניות.

## שיאים אישיים
### בריכה אולימפית
* 50 מטר פרפר: 23.39 שניות (2023) 
* 100 מטר פרפר: 50.92 שניות (2021), **שיא פולין**
* 200 מטר פרפר: 1:56.27 דקות (2021)

### בריכת 25 מטר
* 50 מטר פרפר: 22.80 שניות (2022)
* 100 מטר פרפר: 49.65 שניות (2021)
* 200 מטר פרפר: 1:52.45 דקות (2022)

## ראו גם

## קישורים חיצוניים
* 

קטגוריה:שחייני פרפר
קטגוריה:שחיינים פולנים
קטגוריה:שחיינים באולימפיאדת פריז (2024)
התמנון האיטר

"**התמנון האיטר**" הוא רצועה מוזיקלית אינסטרומנטלית המופיעה באלבומה השני של להקת כוורת שיצא בשנת 1974.

סנדרסון שהיה חבר בלהקת "השניצלים" עם אלון אולארצ'יק בשנת 1972, התעניין במוזיקה ערבית. "השניצלים" הקליטו את הקטע האינסטרומנטלי בסגנון ערבי. לימים הקליטה להקת כוורת את הקטע עם תזמורת קול ישראל בערבית בניצוחו של זוזו מוסא.

לימים סיפר סנדרסון לעיתון הארץ: 

כשחיפשו חברי הלהקה שם היה זה סנדרסון שהציע גם את השמות "כוורת" או "התמנון האיטר".

## קישורים חיצוניים
* 
*

## הערות שוליים

קטגוריה:שירים בעברית
קטגוריה:שירים שהולחנו על ידי דני סנדרסון
קטגוריה:קטעים אינסטרומנטליים
יסמין אל-בוסטמי

**יסמין אל-בוסטמי** (באנגלית: **Yasmine Al-Bustami** בערבית: **ياسمين البسطامي**, נולדה ב-5 בנובמבר 1988) היא שחקנית אמריקאית. היא התפרסמה תחילה בשל תפקידה בתור מוניק דוורו בסדרה "המקוריים" (2013–2014) ובהמשך בשל הופעתה בתור הסוכנת לוסי טארה בסדרת המשטרה "" (2021–הווה).

## ראשית חייה
יסמין אל-בוסטמי נולדה באבו דאבי שבאיחוד האמירויות הערביות, לאב פלסטיני-ירדני ולאם פיליפינית, אך בגיל שלוש עברה להתגורר עם משפחתה בדנקנוויל (אנ'), טקסס, ארצות הברית; היא התגוררה לסירוגין בטקסס ובירדן עד חזרתם סופית בגיל 13 עד שהשתקעו בעיר דאלאס.  

לאחר לימודי התיכון, החלה אל-בוסטמי בלימודי תואר ראשון בכלכלה באוניברסיטת טקסס בארלינגטון (אנ') אותם סיימה ב-2010, אז החליטה להיכנס לעולם הבידור, ולמדה בין היתר אמנות באקול נסיונל סופרייר דה בוזאר בפריז, צרפת.

## קריירה
בשנת 2010, טרם סיום לימודיה, החלה אל-בוסטמי לשחק ברצף של סרטים קצרים. 

בשנת 2013, אל-בוסטמי עשתה את הופעת הבכורה שלה בטלוויזיה בסדרה "המקוריים" בתפקיד מוניק דוורו, האנטגוניסטית  בעונה הראשונה.

בשנת 2014, היא ביצעה הופעת אורח בעונה השלישית של הסדרה "נאשוויל" בתפקיד דליסה בירץ'.

בשנת 2015, אל-בוסטמי כיכבה בפרק של הסדרה "הוחלפו בלידתן".

בשנת 2016, היה לה תפקיד חוזר בעונה 2 של "המפקחים".

בשנת 2017 היא הופיעה בקליפ של הסינגל של ג'ון לג'נד, "Surefire". באותה שנה שיחקה בסרט העלילתי "אהבה הורסת". היא שיחקה גם בתפקיד סשה בסדרה "I Ship It" של רשת הטלוויזיה The CW בעונות הראשונה והשנייה.

בשנת 2018, אל-בוסטמי לוהקה לתפקיד קבוע בסדרת מדע בדיוני אינטראקטיבית של שירות הסטרימינג אלפא, "Orbital Redux" בתפקיד טומי.

בשנת 2019 היא שיחקה כראמה בפרק אחד בעונה הראשונה של הסדרה "The Chosen", תפקיד אותו שחזרה גם בעונות השנייה והשלישית במספר פרקים. 

החל מ-2021 משחקת בסדרה "", סדרת הספין אוף של "NCIS" בתפקיד הסוכנת המיוחדת לוסי טארה.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:אמריקאים ממוצא פיליפיני
קטגוריה:אמריקאיות ממוצא פלסטיני
קטגוריה:מהגרות לארצות הברית
קטגוריה:בוגרות אוניברסיטת טקסס בארלינגטון
קטגוריה:אמריקאיות שנולדו ב-1988
קטגוריה:NCIS
הרבה ממך נשאר

"**הרבה ממך נשאר**" הוא שיר של הזמר הישראלי לירן דנינו. השיר נכתב על ידי אורי בן ארי, הולחן בידי בן ארי ואיתן דרמון, הופק ועובד בידי אריאל טוכמן ויצא לאור ב-7 ביולי 2014.

## רקע
השיר יצא לאור ב-7 ביולי 2014 בתור הסינגל השלישי של דנינו, וכחלק מאלבום האולפן השני שלו. הוא נכתב על ידי אורי בן ארי, הולחן בידי בן ארי ואיתן דרמון והופק בידי אריאל טוכמן. על תהליך יצירת השיר התבטא דנינו:

## וידאו קליפ
הוידאו קליפ של השיר צולם בעתלית בהפקת אביב בן שלוש ורועי ציוני וחברת ZOA Productions. הוא בוים בידי אורי בורג ויוני זוננשיין ופורסם ב-19 בנובמבר 2014. דנינו סיפר:

## גרסאות כיסוי
באפריל 2022 ביצעה הזמרת הישראלית אודיה קאבר לשיר בתחנת הרדיו רדיוס 100FM.

## מיקומי שיא

## הערות שוליים

קטגוריה:לירן דנינו
קטגוריה:שירי לירן דנינו
קטגוריה:שירים בעברית
קטגוריה:שירים שנכתבו על ידי אורי בן ארי
קטגוריה:שירים שהולחנו על ידי אורי בן ארי
קטגוריה:שירים שהולחנו על ידי איתן דרמון
קטגוריה:שירים שהופקו על ידי אריאל טוכמן
קטגוריה:סינגלים שהגיעו למקום הראשון במצעד הרשמי של גלגלצ
בנז'מן כרמיה

**בנז'מן כרמיה** (1 בדצמבר 1888 – 14 באפריל 1944; באנגלית: **Benjamin Crémieux**) היה סופר, מבקר והיסטוריון ספרותי צרפתי, שנספה במחנה הריכוז בוכנוואלד.

## תחילת חייו
כרמיה נולד בשנת 1888 למשפחה יהודית בנרבון, צרפת. למשפחתו היו קשרים ארוכים באזור, לאחר שהתיישבה בצרפת כבר במאה ה-14.

## שירות צבאי
כרמיה לחם במלחמת העולם הראשונה כחלק משירות חובה בצבא הצרפתי, שם נפצע קשה במהלך הקרבות. לאחר המלחמה הוא התמקד בלימוד ספרות והיסטוריה איטלקית.

## קריירה
כרמיה תרם למגוון כתבי עת ספרותיים וכתבי עת, כולל "La Gazette du Franc", וכתב העת הספרותי רב ההשפעה Nouvelle Revue Française (NRF). ב-1920 הוא החל לכתוב עבור ה-NRF וז'אן פולאן ב-1926 הזמין אותו להיות חבר בוועדת העורכים של כתב העת.

ב-1928 הוא הגן על עבודת הדוקטורט שלו *Essai Sur l'évolution littéraire de l'Italie de 1870 á nos jours* בסורבון, אשר התפרסמה מאוחר יותר באותה שנה. הוא פרסם את אחד הטקסטים החשובים ביותר שלו ב-1931, *Inquiétude et Reconstruction,* שסיפק סקירה של הספרות הצרפתית מאז תחילת המאה.

כמו כן שימש במגוון תפקידי שירות. הוא היה ראש הלשכה האיטלקית של משרד החוץ הצרפתי והמזכיר הקבוע של האגף הצרפתי של ארגון הסופרים הבין-לאומי.

בשנת 1940, הצטרף כרמיה למחתרת הצרפתית והפך למנהיג המאקי.

## מוות
באפריל 1943, שני סוכני גסטפו עצרו את כרמיה במרסיי. הוא נעצר, נכלא וגורש לגרמניה הנאצית, שם הוצא להורג באפריל 1944 במחנה הריכוז בוכנוואלד.
## קישורים חיצוניים

## הערות שוליים

קטגוריה:אנשי צבא צרפתים במלחמת העולם הראשונה
קטגוריה:יהודים צרפתים
קטגוריה:נספים במחנה הריכוז בוכנוואלד
קטגוריה:סופרים צרפתים
קטגוריה:מבקרי ספרות יהודים
קטגוריה:סופרים יהודים צרפתים
קטגוריה:היסטוריונים יהודים צרפתים
קטגוריה:היסטוריונים צרפתים
קטגוריה:מעוטרי צלב המלחמה
קטגוריה:מעוטרי מדליית הרזיסטנס
קטגוריה:קצינים בלגיון הכבוד
קטגוריה:צרפתים שנולדו ב-1888
קטגוריה:צרפתים שנפטרו ב-1944
אלמאס (טיל)

**אלמאס** (בפרסית: **الماس** - יהלום) הוא טיל נגד טנקים אלקטרואופטי תוצרת איראן. לטיל יש שלוש גרסאות: אלמאס 1, אלמאס 2 ואלמאס 3 - כאשר כל גרסה מציגה שיפור בטווח וברש"ק, וכן גם בטכנולוגיית ההנחיה. טווח הטיל נע בין 4 ק"מ ל-16 ק"מ והוא בעל יכולת NLOS - כלומר: שיגור ופגיעה במטרה ללא קו ראייה. הוא בעל ראש קרב חלול (HEAT) כפול (טנדאם) ולפי ההערכות כושר החדירה שלו הוא כ- פלדה. את הטיל ניתן לשגר ממשגר כתף, כלי רכב או כלי טיס בלתי מאויש.

הטיל נמצא בשימוש איראן וחזבאללה. בטיל נעשה שימוש מתועד ראשון בלחימה בחזית הצפונית בין ישראל לחזבאללה במלחמת חרבות ברזל.

## היסטוריה
דווח שהטיל נוצר באמצעות הנדסה לאחור של הטיל הישראלי גיל  שנתפס כנשק שלל במלחמת לבנון השנייה. כמו כן, צוין שטילי האלמאס שאיראן פיתחה היו בשימוש חזבאללה במהלך מלחמת חרבות ברזל.

טיל הנ"ט נחשף לציבור ב-7 ביולי 2021. גרסה זו הוצגה גם בתערוכה הבינלאומית MILEX 2023 שהתקיימה בחודש מאי בבלארוס, ובתערוכה Partner 2023 שהתקיימה בספטמבר בסרביה.

ב-25 בינואר 2024 פורסם סרטון וידאו שבו נראה כי כוחות חזבאללה עושים שימוש במערכת נגד מוצב תצפית ישראלי בשטח שלומי.

ב-27 בינואר 2024 דווח על תקיפה נוספת באמצעות טיל אלמאס באזור ראש הנקרה.

## גרסאות
### אלמאס-1
העתק מדויק של טיל Spike-MR, עם טווח של 4,000 מטרים ומשקל של 15 ק"ג.

### אלמאס-2
גרסה זו ניחנת בטווח של 8,000 מטרים כאשר משוגרת מהקרקע, ויש הטוענים כי ביכולתה לחדור עד לעובי של 100 ס"מ של שריון.

### אלמאס-3
שכפול של טיל הספייק ER, כאשר ראש הקרב שלו מבוסס על מנגנון נפץ דו-שלבי מסוג נפיץ רגיל או חימוש תרמובארי.

### אלמאס-4
אלמאס-4 הוא הדור החדש של טיל זה, ומציע בין היתר שידור תמונות ברורות יותר מהטיסה אל המפעילים. לפי ארגון CAT-UXO, העוסק בזיהוי חומרי נפץ, טיל זה יכול לשאת שני סוגי ראשי קרב: האחד מתפוצץ בשני שלבים ומיועד לחדירה משופרת של שריון, והשני הוא פצצת דלק-אוויר היוצרת כדור אש בעת הפיצוץ.

## קישורים חיצוניים

* 

## הערות שוליים

קטגוריה:טילים נגד טנקים
קטגוריה:טילים איראניים
קטגוריה:חזבאללה: אמצעי לחימה
יאנוש רדזיוויל

ה **יַאנוּשׁ פְרַנְצִ'ישֶׁק קְסָוֵרִי רַדְזִיוִיל** (בפולנית: **Janusz Franciszek Ksawery Radziwiłł**; ), היה אציל פולני ופוליטיקאי.

## משפחתו הקרובה
הנסיך רדזיוויל נולד ב-3 בספטמבר 1880 בברלין שבאימפריה הגרמנית. הוא היה בנם של הנסיך פרדיננד רדזיוויל (1834–1926) והנסיכה פלאגיה סאפיחה (Pelagia Sapieha; 1844–1929). אחיו היו מיכל רדזיוויל רודי וקרול פרדיננד רדזיוויל.

סבו וסבתו מצד אביו היו הנסיך פרדיננד רדזיוויל והרוזנת לאונטינה פון קלארי אונד אלדרינגן. סבו וסבתו מצד אימו היו הנסיך לאון סאפיחה-קודנסקי והרוזנת יוהאנה טישקייביץ'. סבא רבא שלו היה הנסיך אנטון היינריך רדזיוויל וסבתא רבתא הייתה הנסיכה  מפרוסיה (1770–1836).

## קריירה
הוא היה חבר בממשלת ממלכת פולין ופוליטיקאי שמרן ברפובליקה הפולנית השנייה. בין השנים 1919 עד 1920, הוא היה השליח הפולני ללונדון וכיהן כשר החוץ הפולני בין השנים 1920 ל-1921.

הוא היה תומך של יוזף פילסודסקי, חבר בקואליציית ה- שלו, חבר בסיים מ-1928 עד 1935 וחבר בסנאט הפולני מ-1935 עד 1939. למרות היותו תומך בממשלה, הוא מתח ביקורת על הקיצוניות של הסנאציה (רדיפה של יריבים פוליטיים, צנזורה). ב-1937 הצטרף ל (OZON).

לאחר פלישת ברית המועצות לפולין ב-1939, הוא נעצר על ידי ה-נ.ק.ו.ד.. נכלא בכלא לוביאנקה הידוע לשמצה, הוא נחקר אישית על ידי לברנטי בריה. הוא שוחרר לאחר מספר חודשים לאחר לחץ בינלאומי מצד, בין היתר, משפחת המלוכה האיטלקית (בשל יוקרתה של משפחת רדזיוויל). הוא חזר ל בידי הנאצים, שם ניסה לנצל את יוקרתו כדי לשפר את היחס הנאצי לפולנים; הוא נפגש עם הרמן גרינג (אותו הכיר מלפני המלחמה) אך מאמציו היו חסרי תועלת. הוא נכלא לזמן קצר על ידי הגרמנים במהלך מרד ורשה ב-1944.

לאחר המלחמה ב-1945 הוא שוב נעצר על ידי ה-נ.ק.ו.ד.. אשתו עתידה למות בכלא קומוניסטי ב-1947. בסופו של דבר הוא שוחרר, כאשר רוב רכושו הוחרם והולאם על ידי הממשלה הקומוניסטית. בשנת 1959, ממשלת פולין נתנה לבן ה-77 דרכון לבקר את בנו ובתו באנגליה ובספרד.

## משפחתו
ב-9 בדצמבר 1905, רדזיוויל נישא לנסיכה אנה יאדוויגה מריה לובומירסקה (1882–1947) ברובנו, פולין. היא הייתה בתם של הנסיך סטניסלב לובומירסקי והנסיכה ונדה לובומירסקה. יחד, הם היו ההורים של:
* הנסיך **אדמונד פרדיננד רדזיוויל** (יליד 1906), שנישא ב-2 ביוני 1934 לנסיכה איזבלה רדזיוויל (ילידת 1915), בתם של הנסיך קרול רדזיוויל והנסיכה איזבלה רדזיוויל.
* הנסיכה **קריסטינה מריה רדזיוויל** (נולדה ב-1908), שנישאה לרוזן יוזף אלפרד פוטוצקי (1895–1968), בנם של הרוזן יוזף פוטוצקי והנסיכה הלנה רדזיוויל, ב-8 באוקטובר 1930. הנסיך פוטוצקי היה שגריר ממשלת פולין בגולה בספרד.
* הנסיך **לודוויק פרדיננד רדזיוויל** (1911–1928), שמת בגיל 16.
* הנסיך **סטניסלב אלברכט רדזיוויל** (1914–1976), שהיה נשוי שלוש פעמים, ולבסוף ללי רדזיוויל (1933-2019), אחותה של הגברת הראשונה של ארצות הברית ג'קלין קנדי.
רדזיוויל מת בדירת שני החדרים שלו בוורשה, פולין ב-4 באוקטובר 1967, לפני המלחמה היו בבעלותו שני ארמונות בוורשה. הוא נקבר בפולין.

## קישורים חיצוניים

## הערות שוליים

יאנוש
קטגוריה:פולנים ממוצא גרמני
קטגוריה:אצולה פולנית
קטגוריה:ילידי 1880
קטגוריה:פולנים שנפטרו ב-1967
טורי אנדרסון

**ויקטוריה אנדרסון** (באנגלית: **Victoria Anderson**; נולדה ב-29 בדצמבר 1988) היא שחקנית קנדית. היא ידועה בתפקידים שונים בטלוויזיה כגון ד"ר לונדון בלייק בסדרת "Open Heart" של TeenNick, המלכה טיטאניה בסדרה של ניקלודיאון "הממלכה האחרת", ואיווי בסדרה "No Tomorrow". מאז 2021, היא מגלמת את קייט ויסלר בסדרה "".

## חיים וקריירה
אנדרסון נולדה וגדלה באדמונטון, אלברטה, קנדה. היא סיימה את לימודיה בבית הספר התיכון פרנסס קלסי במיל ביי, קולומביה הבריטית. היא בעלת תואר באמנויות יפות מאוניברסיטת יורק, וסיימה בהצטיינות תואר במשחק ב-2011.

בשנת 2014 לוהקה אנדרסון לסדרה "Open Heart" שם גילמה את התפקיד של ד"ר לונדון בלייק, האחות הגדולה של הדמות הראשית. היא גם שיחקה את מומחית יחסי הציבור דרו בסדרת האינטרנט "MsLabeld". בשנת 2016 היה לאנדרסון תפקיד חוזר בסדרה של ניקלודיאון "הממלכה האחרת", שם גילמה את מלכת הפיות טיטאניה, אמה של הדמות הראשית.

ב-2016 כיכבה בתפקיד איווי בסדרה "No Tomorrow" בשנת 2017 היא החלה לשחק את התפקיד החוזר של בלייק קרופורד בסדרת הטלוויזיה "שטח מת" של NBC. ביוני 2021, אנדרסון לוהקה לתפקיד הקבוע של סוכנת ה-FBI קייט ויסלר בסדרת הדרמה "" של CBS.

## פילמוגרפיה

### טלוויזיה

## קישורים חיצוניים

## הערות שוליים

קטגוריה:שחקניות ילדות קנדיות
קטגוריה:שחקניות קולנוע וטלוויזיה קנדיות
קטגוריה:בוגרות אוניברסיטת יורק
קטגוריה:בוגרי אוניברסיטת יורק
קטגוריה:קנדיות שנולדו ב-1988
קטגוריה:קנדים שנולדו ב-1988
קטגוריה:NCIS
הולו קובס

**הולו קובס** (באנגלית: **Hollow Coves**) היא להקה עצמאית מגולד קוסט, קווינסלנד, אוסטרליה. הלהקה מורכבת משני חברים, ריאן הנדרסון (Ryan Henderson) ומאט קארינס (Matt Carins), ששרים ומנגנים בגיטרה בסגנון פולק.

## קריירה
הצמד הקליטו מוזיקה במוסך, שהועלה רגע לפני שנפרדה דרכם לקנדה ואנגליה. תוך פרק זמן קצר המוזיקה הפכה פופולרית בספוטיפיי, שהוביל לעסקת תקליטים.

הם נוסדו רשמית ב-2013. באוקטובר 2014 הם הוציאו את המיני אלבום הראשון שלהם, "Drifting", וכעת שניהם מתגוררים בקווינסלנד.

ב-16 בנובמבר 2016 הוציאו לאור את סינגל הבכורה שלהם, Coastline, אשר זכה להסמכת זהב בקנדה ובאוסטרליה.

בינואר 2024, הקבוצה הכריזה על יציאתו הקרובה של אלבום האולפן השני שלהם "Nothing to Lose". הוא הופק על ידי .

## חברים
ריאן הנדרסון גדל ללא רקע מוזיקלי. כשהיה בתיכון, חבריו לקחו אותו לפסטיבל הפולק של וודפורד, להזין להופעה של להקת הפופ העממית והאינדי . מוזיקה הזו נתנה לו השראה ללמוד גיטרה ובסופו של דבר להמשיך לקריירה מוזיקלית.

מאט קארינס גדל בסביבה מוזיקלית בבריסביין. אביו היה חלק מלהקת קאברים מקומית וכתב אלבומים. אמו מנגנת ומלמדת פסנתר וחליל. אחותו מנגנת בפסנתר ואחיו חבר בלהקת רוק אלטרנטיבי.

קארינס הצהיר בעבר שהוא היה נגר ובמהלך מחלת נגיף הקורונה ב-2019, הוא והנדרסון בנו אולפן הפקה ו"חדר" אטום לרעש כדי לתרגל ולהקליט את המוזיקה שלהם.

## דיסקוגרפיה
### אלבומים

### מיני אלבום

## פרסים
בטקס פרסי המוזיקה של גולד קוסט לשנת 2018, הלהקה זכתה בשני פרסים: אמן הפריצה של השנה ושיר השנה עם "Coastline".

## קישורים חיצוניים

## הערות שוליים

קטגוריה:להקות פולק
קטגוריה:להקות אוסטרליות
מארק מאטשיץ

**מארק דיטריך מאטשיץ** (בגרמנית: **Mark Dietrich Mateschitz**; נולד במאי 1992) הוא מיליארדר אוסטרי המחזיק ב-49% ממניות חברת משקאות האנרגיה רד בול, שנוסדה בידי אביו, דיטריך מאטשיץ.

## ביוגרפיה
מאטשיץ נולד במאי 1992, בנם היחיד של דיטריך מאטשיץ ואניטה גרהרדטר. הוא למד בבית ספר תיכון בזלצבורג, ולאחר מכן למד מנהל עסקים באוניברסיטת זלצבורג למדעים יישומיים. במהלך חייו המוקדמים, הוא שמר על פרופיל נמוך וקרא לעצמו בשם המשפחה של אמו.

בשנת 2018, הוא השיק חברת משקאות משלו, Thalheimer Heilwasser GmbH, המייצרת בירה ולימונדה. לאחר מותו של אביו באוקטובר 2022 הוא ירש את 49% המניות של אביו ברד בול והפך למחזיק המניות היחיד הגדול בחברה.

הונו של מאטשיץ הוערך באוקטובר 2023 ב-34.4 מיליארד דולר.

## הערות שוליים

קטגוריה:אוסטרים שנולדו ב-1992
קטגוריה:מיליארדרים אוסטרים
סאנז אוף דה איסט

**סאנז אוף דה איסט** (באנגלית: **Sons of the East**; בתרגום חופשי לעברית: **ילדי המזרח**) הם שלישיית אינדי פולק אוסטרלית שהוקמה ב-2011 על ידי ניק ג'ונסטון (Nic Johnston), דן וולאג' (Dan Wallag) וג'ק רולינס (Jack Rollins).

## היסטוריה
באוגוסט 2013 הלהקה הוציאה לאור את המיני אלבום הראשון שלהם בשם "Sons of the East", עם הסינגל "Come Away". בנובמבר 2015, הם הוציאו מיני אלבום נוסף, "Already Gone".

ב-2019 יצא לאור המיני אלבום השלישי שלהם, "Burn Right Through", בו נכללו הסינגלים: "Nothing Comes Easy", "Silver Lining" ו-"It Must Be Luck". דן קונדון מ-ABC אמר על הסינגל, "It Must Be Luck הוא התחלה מובטחת כמעט בכל פלייליסט חתונה מכאן והלאה", תוך שהוא תיאר את הלהקה כ"קבוצה שורשית וצוננת במיוחד עם הרמוניות ממש צמודות ושירים ממש חזקים ויפים."

בספטמבר 2022 הלהקה הוציאה לאור את אלבום האולפן הראשון שלהם, "Palomar Parade", ובו נאמר, " *Palomar Parade* הוא כל השירים האהובים עלינו שנכתבו במהלך השנתיים האחרונות... חלקם הגיעו אלינו תוך יום, חלקם הגיעו אלינו במהלך שנה, אבל כולם זרחו בתהליך האכזרי לפעמים של יצירת תקליט". לוק ג'יימס מהמגזין *Clunk* נתן לאלבום ביקורת של 4.5 כוכבים, וקבע, " *<nowiki/>'Palomar Parade*' הוא אלבום יפהפה שמרגיש כמו קלאסיקה ולא בכורה. עם רמזים של ואן מוריסון, בוב דילן וגארת' ברוקס, ערבוב של פולק וקאנטרי נשמע חלק גדול ואינטימי". באפריל 2023 הלהקה הוציאה לאורגרסת דלוקס של "Palomar Parade", הכוללת שלושה שירים חדשים, כולל הסינגל "Ain't So Easy".

ב-14 ביולי 2023, הלהקה הוציאה לאור את הסינגל, "Hard to Tell". כדי לקדם אותו, הלהקה יצאה לסיבוב הופעות של ארבעים תאריכים ברחבי אירופה וצפון אמריקה. בזמן סיבוב ההופעות באוקטובר של אותה שנה, הם הוציאו סינגל נוסף, "Head Above the Water", והכריזו איתו על סיבוב הופעות אוסטרלי בן שלושים תאריכים לשנת 2024.

## דיסקוגרפיה
### אלבומי אולפן

### מיני אלבום

### אלבומי אוסף

## פרסים ומועמדויות

## קישורים חיצוניים
* 

## הערות שוליים

קטגוריה:להקות פולק
קטגוריה:להקות אוסטרליות
סימאון פס

**סימאון דוויסון פס** (באנגלית: **Simeon Davison Fess**; 11 בדצמבר 1861 – 23 בדצמבר 1936) היה מורה ופוליטיקאי אמריקאי חבר המפלגה הרפובליקנית. ייצג את מדינתו, אוהיו, בבית הנבחרים של ארצות הברית מ-1913 עד 1923, ובסנאט של ארצות הברית מ-1923 עד 1935.

## ביוגרפיה
פס נולד בחווה ליד , אוהיו, ארצות הברית להנרי וברברה (הרינג) פס. הוא למד בבתי הספר שבמדינתו וסיים את לימודיו ב ב-1889, ושנה לאחר מכן נישא לאווה ס. תומאס. לאחר שסיים את לימודיו לימד היסטוריה ומשפטים באוניברסיטה וכן עבד בהנהלתה מ-1889 עד 1896. ב-1894 סיים פס את לימודיו במחלקה למשפטים של אוניברסיטת אוהיו הצפונית ושימש כדקאן המחלקה מ-1896 עד 1900. בשנים 1900–1902 היה סגן נשיא האוניברסיטה. פס עזב לאילינוי ללימודי תואר שני אך גם כדי להיות מרצה באוניברסיטת שיקגו מ-1902 עד 1907. לאחר מכן שב לאוהיו והיה נשיא  מ-1907 עד 1917.

עוד בעת כהונתו כנשיא אנטיוכיה קולג', ב-1912, היה פס נציג בוועידה החוקתית של המדינה וכן כיהן כחבר בית הנבחרים של ארצות הברית מטעם המפלגה הרפובליקנית מ-4 במרץ 1913 עד 3 במרץ 1923. הוא כיהן כיו"ר ועדת החינוך והעבודה של בית הנבחרים במהלך הקונגרסים ה-66–67. ב-1922 הודיע כי לא יתמודד מחדש על מקומו בבית הנבחרים, אלא בבחירות לסנאט של ארצות הברית, ניצח בהן, וכיהן כסנאטור מטעם אוהיו מ-4 במרץ 1923 עד 3 בינואר 1935. הוא כיהן כיו"ר  במהלך הקונגרסים ה-69–72, וכמצליף הרוב בין 1929 עד 1933. פס פעל למען בחירתו מחדש של הנשיא המכהן דאז הרברט הובר בטענה שהוא "המנהיג הגדול ביותר של ארצות הברית בזמן השלום", אולם לבסוף הובר הפסיד לפרנקלין דלאנו רוזוולט בבחירות לנשיאות שהתקיימו ב-1932. הוא ניסה להיבחר לכהונה שלישית בסנאט ב-1934, אך נכשל.

פס היה מתודיסט, עורך, סופר וחבר תנועת הבונים החופשיים ו. הוא מת בוושינגטון די. סי. בגיל 75 ונקבר בבית הקברות גלן פורסט שב, אוהיו.

## קישורים חיצוניים

* 
* 

## הערות שוליים

קטגוריה:אמריקאים ילידי אוהיו
קטגוריה:חברי הסנאט של ארצות הברית מאוהיו
קטגוריה:חברי בית הנבחרים של ארצות הברית מאוהיו
קטגוריה:סנאטורים חברי המפלגה הרפובליקנית
קטגוריה:בוגרי אוניברסיטת צפון אוהיו
קטגוריה:אמריקאים שנולדו ב-1861
קטגוריה:אמריקאים שנפטרו ב-1936
מושבת עונשין מספר 3 בימאלו־ננץ

ממוזער|העיר חארפ, בתחומיה ממוקמת מושבת עונשין מספר 3.
**מושבת עונשין מספר 3 במחוז האוטונומי [[ימאלו-ננץ]]** (ברוסית: **ФКУ ИК-3 УФСИН России по Ямало-Ненецкому автономному округу**, הידועה גם בכינוי "זאב הקוטב") היא מושבת עונשין של שירות בתי הסוהר הפדרלי ברוסיה בכפר חארפּ שבימאלו-ננץ.

בקרבת המתקן ישנו כלא נוסף שמוחזקים בו אסירים מסוכנים כולל מחבל צ'צ'ני שהיה מעורב במשבר בני הערובה בבסלאן. הכלא מכונה "עורב הקוטב" והוא מושבת תיקון מספר 18 של שירות בתי הסוהר הפדרלי בימאלו-ננץ.

מושבת עונשין מספר 3 בימאלו־ננץ היא אחד מבתי הכלא הצפוניים ביותר ברוסיה, שממוקם ב בתנאי כפור מתמידים. בכלא מקום ל-1,085 אסירים. הכלא ידוע כמקום כליאתו ומותו של אלכסיי נבלני.
## היסטוריה
המושבה נוסדה ב-21 באוגוסט 1961 כמושבת תיקון על בסיס יחידת המחנה לשעבר של אתר הגולאג 501. בשנת 1964 נבנו מבני המגורים הראשונים לאסירים, יחידה רפואית, חדר דוודים, בית מרחץ, מכבסה ובניין מחסום מרכזי. בשנים 1966 עד 1970, הועבדו אסירי הכלא בעבודת פרך במחצבות עבור מסילות הברזל. בשנת 1966 נבנה מזנון ומבנים נוספים ובהם בניין מפקדה ותחנת כיבוי אש.

בשנת 1998, בהתאם לצו של בוריס ילצין, נשיא רוסיה דאז, החלה רפורמה במערכת הכליאה, והמתקן הועבר מאחריות משרד הפנים למשרד המשפטים.

ב-11 ביולי 2006 הפך המתקן לכלא בעל אבטחה מוגברת, וב-8 באוקטובר 2010 נשלחו לשם אסירים מסוכנים.

בדצמבר 2023 הועבר לשם אלכסיי נבלני, שסבל קשות מהתעללות הסוהרים. בפברואר 2024 מצא שם את מותו בנסיבות חשודות.

## אסירים נודעים
*פלטון לבדב, איש עסקים ומקורבו של מיכאיל חודורקובסקי.
*אלכסיי נבלני, פעיל חברתי וחושף שחיתויות.

## קישורים חיצוניים
* 
* 
קטגוריה:רוסיה: בתי סוהר
קטגוריה:ימאלו-ננץ
קסאוורי מאשוק

**קסאוורי מאשוק** (בפולנית: **Ksawery Masiuk**; נולד ב-17 בדצמבר 2004) הוא שחיין פולני, זוכה מדליית ארד באליפות עולם (בודפשט 2022) במשחה ל-50 מטר גב.

## ביוגרפיה
### 2021
באליפות אירופה שנערכה בבודפשט, הונגריה במאי סיים במקום 13 במשחה ל-50 מטר גב בתוצאה של 25.25 שניות, במקום 28 במשחה ל-200 מטר גב בתוצאה של 2:00.80 דקות ובמקום 31 במשחה ל-100 מטר גב בתוצאה של 55.02 שניות.

#### אלוף אירופה לנוער
באליפות אירופה לנוער שנערכה ברומא, איטליה ביולי זכה ב-5 מדליות, 3 זהב, 1 כסף ו-1 ארד. מדליות זהב במשחה ל-100 מטר גב, במשחה ל-200 מטר גב ובמשחה שליחים 4x100 מטר מעורב, מדליית כסף במשחה ל-50 מטר גב ובמדליית ארד במשחה שליחים 4x100 מטר חופשי.

### 2022
#### מדליית ארד באליפות העולם
באליפות העולם שנערכה בבודפשט ביוני זכה במדליית ארד במשחה ל-50 מטר גב בתוצאה של 24.49	שניות, אחרי ג'סטין רס (24.12 שניות) והאנטר ארמסטרונג (24.14 שניות), שניהם מארצות הברית. בשלב המוקדמות של המשחה קבע שיא פולין חדש של 24.64 שניות, ובשלב חצי הגמר קבע שיא פולין נוסף של 24.48 שניות. נוסף לכך, סיים במקום שישי במשחה ל-100 מטר גב בתוצאה של 52.75 שניות. בשלב המוקדמות של המשחה קבע שיא פולין חדש של 53.33 שניות ובשלב חצי הגמר קבע שיא פולין נוסף של 52.58 שניות.

באליפות אירופה לנוער שנערכה באוטופן, רומניה ביולי זכה ב-6 מדליות, 3 זהב ו-3 ארד. מדליות זהב במשחה ל-50 מטר גב, במשחה ל-100 מטר גב ובמשחה ל-200 מטר גב ומדליות ארד במשחה שליחים 4x200 מטר חופשי, במשחה שליחים 4x100 מטר מעורב ובמשחה שליחים 4x100 מטר חופשי משולב.

באליפות אירופה שנערכה באוגוסט ברומא, איטליה סיים במקום שישי במשחה ל-100 מטר גב בתוצאה של 54.05 שניות ובמקום 13 במשחה ל-50 מטר גב בתוצאה של 25.27 שניות. בנוסף, סיים במקום חמישי במשחה שליחים 4x100 מטר מעורב בתוצאה של 3:34.16 דקות ובמקום שביעי במשחה שליחים 4x100 מטר חופשי בתוצאה של 3:15.97 דקות.

#### אלוף עולם לנוער
באליפות העולם לנוער שנערכה בלימה, פרו באוגוסט-ספטמבר זכה ב-6 מדליות, 4 זהב ו-2 ארד. מדליות זהב במשחה ל-50 מטר גב, במשחה ל-100 מטר גב, במשחה שליחים 4x100 מטר מעורב ובמשחה שליחים 4x100 מטר מעורב משולב, ומדליות ארד במשחה ל-200 מטר גב ובמשחה שליחים 4x200 מטר חופשי. במשחה ל-50 מטר גב (24.44 שניות) ובמשחה ל-100 מטר גב (52.91 שניות) קבע שיאי אליפות.

### 2023
באליפות העולם שנערכה בפוקואוקה, יפן ביולי סיים במקום רביעי במשחה ל-50 מטר גב בתוצאה של 24.57 שניות ובמקום שישי במשחה ל-100 מטר גב בתוצאה של 52.92 שניות. בנוסף, סיים במקום 12 במשחה שליחים 4x100 מטר מעורב בתוצאה של 3:34.66 דקות, במקום 12 במשחה שליחים 4x100 מטר מעורב משולב בתוצאה של 3:46.29 דקות ובמקום 14 במשחה שליחים 4x100 מטר חופשי בתוצאה של 3:15.55 דקות.

### 2024
באליפות העולם שנערכה בפברואר בדוחה שבקטר סיים במקום עשירי במשחה ל-200 מטר גב בתוצאה של 1:57.48 דקות ובמקום 17 במשחה ל-100 מטר גב בתוצאה של 54.33 שניות. בנוסף, סיים במקום רביעי במשחה שליחים 4x100 מטר מעורב משולב בתוצאה של 3:46.04 דקות.

## שיאים אישיים
### בריכה אולימפית
* 50 מטר גב: 24.44 שניות (2022), **שיא פולין**
* 100 מטר גב: 52.58 שניות (2022), **שיא פולין**
* 200 מטר גב: 1:56.48 דקות (2023)

### בריכת 25 מטר
* 50 מטר גב: 23.29 שניות (2022)
* 100 מטר גב: 50.84 שניות (2022)
* 200 מטר גב: 1:52.86 דקות (2021)

## ראו גם

## קישורים חיצוניים

קטגוריה:שחייני גב
קטגוריה:שחיינים פולנים
קטגוריה:פולנים שנולדו ב-2004
הנרי פיספנן

**הנרי פיספנן** (בפינית: **Henri Piispanen**; נולד ב-1994) הוא זמר-יוצר, מדובב ומגיש טלוויזיה פיני. הוא זכה בקדם הפיני לאירוויזיון 2024, *Uuden Musiikin Kilpailu 2024*, ביחד עם הדי ג'יי Windows95man. שירם היה "", והוא נבחר לייצג את פינלנד באירוויזיון 2024.

## קריירה
פיספנן היה הסולן של להקת פאסה, והסולן והקלידן של להקת קונטיו פולאריס. כמו כן, במרוצת השנים דיבב כמה דמויות מתוכניות טלוויזיה ומסרטי קולנוע, דוגמת לואיס מ-*[[לפגוש את הרובינסונים|Meet the Robinsons]]*, הירו המדה מ-*[[6 גיבורים|Big Hero 6]]*, אדריאן אגרסט מ-*[[המופלאה: הרפתקאות ליידי באג|Miraculous: Tales of Ladybug & Cat Noir]]*, צ'ייס מ-*[[מפרץ ההרפתקאות|PAW Patrol]]* ולויד גארמדון מ-*[[לגו נינג'גו|Ninjago]]*. בשנת 2012 הגיש את התוכנית *Summeri*.

פיספנן היה הכותב הראשי של "", שהיה אמור להיות מבוצע בקדם הפיני לאירוויזיון 2024 על ידי טמו קייסטרי, הידוע בשם הבמה שלו Windows95man, ללא זמר נוסף. עם זאת, קייסטרי הצהיר בריאיון כי הוא תר אחר זמר נוסף שיוכל לשיר את פזמון השיר, שמבחינה ווקאלית נחשב לקשה ולגבוה. לטענתו, רק פיספנן היה מסוגל לעשות זאת, בשל מנעדו הקולי הרחב. הצמד זכה באירוע, על-אף שהגיע למקום האחרון בהצבעות השופטים, ונבחר לייצג את פינלנד באירוויזיון 2024, שיתקיים במאלמה שבשוודיה.

## קישורים חיצוניים

## הערות שוליים

קטגוריה:זמרים פינים
קטגוריה:מנחי טלוויזיה פינים
קטגוריה:פזמונאים
קטגוריה:מדבבים
קטגוריה:נציגי פינלנד באירוויזיון
קטגוריה:משתתפי אירוויזיון 2024
קטגוריה:פינים שנולדו ב-1994
נטשה ליו בורדיזו

**נטשה ליו בורדיזו** (באנגלית: **Natasha Liu Bordizzo**; נולדה ב-25 באוגוסט 1994) היא שחקנית ודוגמנית אוסטרלית. היא עשתה את הופעת הבכורה שלה כשגילמה את דמותה של אגרטל שלג בסרט "נמר דרקון: חרב הגורל" משנת 2016. בשנת 2019, היא גילמה את דמותה של הלנה וו בסדרה "עולם חדש" של נטפליקס. בשנת 2023, היא גילמה את הלוחמת המנדלורית סבין רן בסדרה של דיסני+, "אסוקה".

## ביוגרפיה
נטשה ליו בורדיזו נולדה בסידני, ניו סאות' ויילס, אוסטרליה. אמה היא סינית ואביה ממוצא איטלקי. היא למדה בתיכון לבנות באזור מור פארק בסידני, ולאחר מכן למדה לתואר ראשון במשפטים ובתקשורת באוניברסיטה לטכנולוגיה בסידני (אנ'), ובסיום לימודיה, לוהקה לתפקיד ראשי בסרט של נטפליקס, "נמר דרקון: חרב הגורל".

## קריירה
ב-2015 עם סיום התואר היא לוהקה לתפקיד ראשי בסרט "נמר דרקון: חרב הגורל", סרט ההמשך של "נמר, דרקון" מאת אנג לי. בורדיזו סיפרה כי היא לוהקה בשל גילה ומראה, האנגלית השוטפת שלה ויכולת אמנויות לחימה, מכיוון שיש לה חגורה שחורה בטאקוונדו והיא נהגה להתאמן בקראטה קנפו. כדי להתכונן לסרט היא עברה אימון אינטנסיבי בלחימת חרב ווגאנג.

בשנת 2016 עברה בורדיזו ללוס אנג'לס, ארצות הברית כדי להמשיך בקריירת משחק בין-לאומית.

בשנת 2017, לבורדיזו היה תפקיד משנה של דנג יאן בסרט "האמן הגדול מכולם", סרט מוזיקלי אמריקאי, בבימויו של מייקל גרייסי. הסרט יצא לאור בארצות הברית ב-20 בדצמבר על ידי פוקס המאה ה-20 והפך לאחד ממחזמר הלייב אקשן הרווחיים ביותר בכל הזמנים.

בורדיזו הופיעה גם ב"מלון מומבאי" (2018), סרט מתח אמריקאי-אוסטרלי בבימויו של אנתוני מארס שנכתב על ידי ג'ון קולי ומאראס. הוא מבוסס על הסרט התיעודי "הישרדות מומבאי" משנת 2009 על הפיגועים במומבאי ב-2008 במלון טאג' מאהל פאלאס בהודו. בורדיזו גילמה את התרמילאית האוסטרלית ברי, יחד עם דב פאטל, ארמי האמר, נזאנין בוניאדי ואנופם קר.

בשנת 2021, בורדיזו כיכבה בתפקיד ג'וליה בסרט "המציצנים" של Amazon Prime Video. הסרט צולם במונטריאול, קנדה בשנת 2019 ומספר את סיפורם של זוג אשר עד לחיי המין של שכניהם. בורדיזו נבחנה במקור לתפקיד בשיחת וידאו תוך שימוש במבטא אמריקאי, אך הבמאי ביקש ממנה לשמור על המבטא האוסטרלי שלה בסרט. באותה שנה, בורדיזו השאילה את קולה לסרט הקומדיה המצוירת "דרקון המשאלות" בתור קולה של לי נה וואנג. הדמות שלה היא סלבריטי שמעוררת השראה במסע של ילד צעיר להתאחד איתה כי פעם היו חברי ילדות.

בנובמבר 2021 דווח שבורדיזו לוהקה לתפקיד סבין רן בסדרה של מלחמת הכוכבים "אסוקה", ששודרה לראשונה באוגוסט 2023.

בורדיזו היא שגרירה של שאנל ודגמנה עבור המותג האוסטרלי Bonds.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אוסטרליות
קטגוריה:דוגמניות אוסטרליות
קטגוריה:אוסטרלים ממוצא סיני
קטגוריה:אוסטרלים ממוצא איטלקי
קטגוריה:בוגרות האוניברסיטה לטכנולוגיה בסידני
קטגוריה:לוחמות טאקוונדו
קטגוריה:אוסטרליות שנולדו ב-1994
אוניות הקו מסדרת קאנופוס

**[[אוניית קו|אוניות הקו]] מסדרת קאנופוס** היו סדרה של תשע אוניות קו מדרגה שנייה דו-סיפוניות עם 84 תותחים של הצי המלכותי. עיצובם התבסס על גרסה מוגדלת של הקווים של האונייה הצרפתית שנתפסה "פרנקלין", מאז נכנסה לשירות בצי המלכותי כאה"מ קאנופוס, למרות שאונייה זו עצמה לא נכללה כחברה בסדרה. האוניות הראשונות הוזמנו בתחילה כאוניות מדרגה שלישית של 80 תותחים, אך סיווג זה השתנה על ידי שינויים במערכת הדירוג בפברואר 1817. סדרה זו של ספינות מכונה לפעמים **סדרת פורמידבל**.

## אוניות הסדרה

* אה"מ פורמידבל
:המספנה: מספנת צ'טם
:הוזמנה: 8 במאי 1815
:הושקה: 19 במאי 1825
:גורל: נמכרה, 1906

* אה"מ גנג'ס
:המספנה: מספנת בומביי
:הוזמנה: 4 ביוני 1816
:הושקה: 10 בנובמבר 1821
:גורל: נמכרה, 1929

* אה"מ אסיה
:המספנה: מספנת בומביי
:הוזמנה: 22 באפריל 1819
:הושקה: 19 בינואר 1824
:גורל: נמכרה, 1908

* אה"מ ונג'נס
:המספנה: מספנת פמברוק
:הוזמנה: 23 בינואר 1817
:הושקה: 27 ביולי 1824
:גורל: נמכרה, 1897

* אה"מ פאוורפול
:המספנה: מספנת צ'טם
:הוזמנה: 23 בינואר 1817
:הושקה: 21 ביוני 1826
:גורל: נגרטה, 1864

* אה"מ קלארנס
:המספנה: מספנת פמברוק
:הוזמנה: 27 במאי 1819
:הושקה: 25 ביולי 1827
:גורל: נשרפה, 1884

* אה"מ בומביי
:המספנה: מספנת בומביי
:הוזמנה: 26 בינואר 1825
:הושקה: 17 בפברואר 1828
:גורל: נשרפה, 1864

* אה"מ ת'אנדרר
:המספנה: מספנת ווליץ'
:הוזמנה: 23 בינואר 1817
:הושקה: 22 בספטמבר 1831
:גורל: נמכרה, 1901

* אה"מ מונרך
:המספנה: מספנת צ'טם
:הוזמנה: 23 ביולי 1817
:הושקה: 18 בדצמבר 1832
:גורל: נגרטה, 1866

קטגוריה:אוניות מלחמה בריטיות
קטגוריה:אוניות קו של הצי המלכותי הבריטי
סילבסטר בלט

**סילבסטראס בלטה** (בליטאית: **Silvestras Beltė**; נולד ב-26 בנובמבר 1997), המוכר בכינויו **סילבסטר בלט** (**Silvester Belt**), הוא זמר-יוצר ליטאי. בלטה ייצג את ליטא באירוויזיון 2024, שהתקיים במאלמה שבשוודיה, עם השיר "Luktelk".

## ראשית חייו
בלט נולד בקובנה, ליטא. הוא סיים תואר ראשון במוזיקה מסחרית באוניברסיטת וסטמינסטר  שבלונדון. לאחר מכן שב לליטא כדי ליצור חומרים חדשים. בלט מתאר את סגנונו המוזיקלי כפופ בעיקר, עם מעט השפעות של מוזיקה אלקטרונית ורייב. הוא מציין כי טרוי סיון הוא השפעתו המוזיקלית הגדולה ביותר "מכל הזמנים".

## קריירה
בשנת 2017 התחרה בלט בתוכנית המציאות הליטאית *Aš – superhitas* ("אני סופר-להיט"), והגיע למקום הראשון. עם זכייתו עבר להתגורר בעיר וילנה, שם הוציא בהמשך את סינגל הבכורה שלו "Noise". בהמשך אותה שנה, הוא עבד מאחורי הקלעים של תוכנית הריאליטי **, המבוססת על פורמט שוודי.

בשנת 2018 התחרה בלט בעונתה השישית של תוכנית המציאות המוזיקלית *X Faktorius*, הגרסה הליטאית של הפורמט The X Factor. הוא הודח בשבוע הרביעי לתוכנית.

ב-19 בדצמבר 2023 נחשף כי בלט עתיד להשתתף בקדם הלאומי של ליטא לאירוויזיון 2024, *Eurovizija.LT*, עם השיר "Luktelk". הוא שובץ בחצי הגמר הראשון, והעפיל לגמר. בגמר הגיע למקום הראשון, ונבחר לייצג את המדינה בתחרות. ב-7 במאי עלה על בימת חצי הגמר הראשון של האירוויזיון וביצע את שירו "Luktelk". בסוף הערב הוכרז כאחד מעשרת המתמודדים שהעפילו לגמר.  במופע הגמר, בתום הקראת הניקוד שהעניקו צוותי השופטים, דורג שירו במקום ה-17 עם 32 נקודות. בהצבעת הקהל הוא דורג במקום העשירי עם 58 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום ה-14 עם 90 נקודות.

## דיסקוגרפיה
### סינגלים
#### כאמן מוביל

#### כאמן משתתף

## קישורים חיצוניים

## הערות שוליים

קטגוריה:זמרים ליטאים
קטגוריה:ביסקסואלים
קטגוריה:משתתפי אירוויזיון 2024
קטגוריה:נציגי ליטא באירוויזיון
קטגוריה:ליטאים שנולדו ב-1997
אינטגרציית אדם-מערכת

**אינטגרציית אדם-מערכת** (באנגלית: **Human-System Integration, HSI**) היא שילוב בין תחום הנדסת המערכות לבין תחום הנדסת גורמי האנוש. שילוב זה נועד לאפשר התחשבות בגורם האנושי כבר מהשלבים הראשונים של הנדסת המערכת ותיכונה. גישה זו נועדה להבטיח כי האלמנטים הטכניים, הארגוניים והאנושיים של המערכת מטופלים כראוי בכל מחזור החיים של המערכת, השירות או המערכת הארגונית. המטרה הסופית של אינטגרציית אדם-מערכת היא לייעל את ביצועי המערכת הכוללים ולמזער את העלויות הכוללות. תחום אינטגרציית האדם-מערכת משלב תחומי לימוד רבים אשר ממוקדים באדם, כולל הכשרה, משאבי אנוש, הנדסת גורמי אנוש, בטיחות, בריאות תעסוקתית, שרידות ומגורים.

## היקף
אינטגרציית אדם-מערכת נובעת מהתכנסות של תחום גורמי האנוש והארגונומיה, המספק טכניקות וכלים להערכה ממוקדים באדם וממוקדי ארגון, טכנולוגיית מידע (כולל בינה מלאכותית, אינטראקציה בין אדם למחשב, מידול וסימולציה) והנדסת מערכת. בשל רוחב השיקולים וההשפעות האנושיות שיש לשקול בפרויקט - בהתאם לאופיו, מורכבותו ואזור היישום שלו - אינטגרציית אדם-מערכת מורכבת ממספר היבטים, כגון בטיחות, שימושיות, הדרכה ועוד. היבטים אלו נועדו להבטיח שלא יוחמץ אף שיקול אנושי משמעותי בניתוח הדרישות, בעיצוב, בהערכה, בבדיקות הקבלה ובניהול הסיכונים.

## היסטוריה
הצי האמריקאי יזם את מתודולוגיית כוח האדם הצבאי מול החומרה בשנת 1977 כדי לטפל בבעיות בכוח אדם והכשרה בשירות. בשנת 1980 הקימו האקדמיות הלאומיות למדעים, הנדסה ורפואה את הוועדה לגורמי אנוש, ששמה שונה מאוחר יותר לוועדה לאינטגרציית אדם-מערכות. התפיסה המודרנית של אינטגרציית אדם-מערכת בארצות הברית מקורה ב-1986 כתוכנית של צבא ארצות הברית הנקראת תוכנית Manpower and Personnel Integration (MANPRINT). התוכנית, אשר הייתה קשורה לתחומים האקדמיים של הנדסת תעשייה ופסיכולוגיה ניסויית, שילבה את הנדסת גורמי האנוש עם כוח אדם והכשרה בדיסציפלינה משולבת. התוכנית התמקדה בצרכיו וביכולותיו של החייל במהלך פיתוח מערכות צבאיות, בעודה ממוקדת בגורם האנושי במספר תחומים: הנדסת גורמי אנוש, כוח אדם, אימונים, סכנות בריאותיות ובטיחות מערכת. חיל הנחתים האמריקאי, שהוא חלק מחיל הים, יישם היבטים של תוכניות אלו כדי להשיג יעדי אינטגרציית האדם-מערכת. חיל האוויר האמריקאי החל בתוכנית אינטגרציית אדם-מערכת בשנת 1982. חיל האוויר האמריקאי מנהל כיום את אינטגרציית האדם-מערכת באמצעות המשרד לשילוב מערכות אנושיות של חיל האוויר (AFHSIO). לבריטניה, קנדה, אוסטרליה וניו זילנד יש תוכניות אינטגרציית אדם-מערכת אשר מושרשות באופן דומה בגורמים אנושיים ומעוצבות לפי תוכנית MANPRINT של הצבא. באירופה אינטגרציית אדם-מערכת ידועה בשם אינטגרציית גורמי אנוש.

## מוסדות וארגונים של אינטגרציית אדם-מערכת
הקבוצה הישראלית לאינטגרציית אדם-מערכת נקראת HSI Israel.
* הקבוצה היא חלק מהקבוצה העולמית לאינטגרציית אדם-מערכת HSI Working Group שמשתייכת לארגון INCOSE (הארגון העולמי להנדסת מערכות).
* הקבוצה פועלת מטעם האיגוד הישראלי להנדסת מערכות ומרכז גורדון להנדסת מערכות, הטכניון.
* הקבוצה פועלת בשיתוף פעולה ותיאום עם האגודה הישראלית לארגונומיה ולגורמי אנוש.

## ראו גם
* הנדסת מערכות
* הנדסת גורמי אנוש
* INCOSE

## הערות שוליים

2024 02
קטגוריה:הנדסת מערכות
קטגוריה:הנדסה
קטגוריה:הנדסת אנוש
קטגוריה:תורת המערכות
זימון בוכר

**זימון בוכר** (בגרמנית: **Simon Bucher**; נולד ב-23 במאי 2000) הוא שחיין אוסטרי, סגן אלוף העולם (דוחה 2024) במשחה ל-100 מטר פרפר.

## ביוגרפיה
### 2021
באליפות אירופה שנערכה בבודפשט, הונגריה במאי הוא סיים במקום עשירי במשחה ל-100 מטר פרפרפר בתוצאה של 51.80 שניות ובמקום 30 במשחה ל-50 מטר פרפר בתוצאה של 23.93 שניות.

באולימפיאדת טוקיו הוא סיים במקום 37 במשחה ל-100 מטר פרפר בתוצאה של 52.52 שניות.

### 2022
באליפות העולם שנערכה בבודפשט, הונגריה בסוף יוני הוא סיים במקום שישי במשחה ל-100 מטר פרפר בתוצאה של 51.28 שניות, כבר בשלב המוקדמות הוא קבע שיא לאומי חדש של 51.18 שניות ועלה רביעי לשלב חצי הגמר שבו קבע תוצאה של 51.22 שניות ועלה חמישי למשחה הגמר. נוסף לכך, הוא סיים במקום 11 במשחה ל-50 מטר פרפר בשיא לאומי חדש של 23.18 שניות, כבר בשלב המוקדמות הוא קבע שיא לאומי חדש של 23.51 שניות ובמקום שביעי במשחה שליחים 4x100 מטר מעורב בשיא לאומי חדש של 3:32.80 דקות, כשחיין שלישי הוא שחה את הפרפר ב"זינוק שליחים" בתוצאה של 51.04 שניות.

#### מדליית ארד באליפות אירופה
באליפות אירופה שנערכה ברומא, איטליה באוגוסט אותה שנה הוא זכה במדליית ארד במשחה שליחים 4x100 מטר מעורב בתוצאה של 3:33.28 דקות, אחרי איטליה (3:28.46 דקות) וצרפת (3:32.50 דקות), כשחיין שלישי הוא קבע ב"זינוק שליחים" תוצאה של 50.97 שניות. נוסף לכך, הוא סיים פעמיים במקום חמישי במשחה -50 מטר פרפר בשיא לאומי חדש של 23.12 שניות ובמשחה ל-100 מטר פרפר בתוצאה של 51.44 שניות.

באליפות העולם (בריכת 25 מטר) שנערכה במלבורן, אוסטרליה בדצמבר אותה שנה הוא סיים במקום שישי במשחה ל-100 מטר פרפר בשיא לאומי חדש של 49.39 שניות, במקום 11 במשחה ל-50 מטר פרפר בשיא לאומי חדש של 22.35 שניות, כבר בשלב המוקדמות הוא קבע שיא לאומי חדש של 22.44 שניות. נוסף לכך, הוא סיים במקום 19 במשחה ל-50 מטר גב בתוצאה של 23.55 שניות.

### 2023
באליפות העולם שנערכה בפוקואוקה, יפן ביולי הוא סיים במקום שביעי במשחה ל-50 מטר פרפר בתוצאה של 23.26 שניות. בשלב חצי הגמר הוא קבע שיא לאומי חדש של 23.05 שניות וסיים במקום שמיני ביחד עם דילן קרטר מטרינידד וטובגו. השניים התחרו ב-Swim off ובוכר ניצח בתוצאה של 23.10 שניות לעומת 23.26 שניות לקרטר. נוסף לכך, הוא סיים במקום 26 במשחה ל-100 מטר פרפר בתוצאה של 52.27 שניות ובמקום 11 במשחה שליחם 4x100 מרט מערוב בתוצאה של 3:34.58 דקות, כשחיין שלישי הוא שחה את הפרפר ב"זינוק שליחים" בתוצאה של 51.87 שניות.

### 2024
#### סגן אלוף עולם
באליפות העולם שנערכה בדוחה, קטר בפברואר זכה במדליית כסף במשחה ל-100 מטר פרפר בתוצאה של 51.28 שניות, אחרי דייגו ריביירו מפורטוגל (51.17 שניות) ולפני יקוב מיירסקי מפולין (51.32 שניות). נוסף לכך, הוא סיים במקום 17 במשחה ל-50 מטר פרפר בתוצאה של 23.54 שניות, לאחר שבשלב המוקדמות סיים במקום 16 ביחד עם עוד שני שחיינים בתוצרה של 23.53 שניות. השלושה ניגשו למשחה Swim off והוא סיים במקום שני ולא עלה שלב.

## שיאים אישיים
### בריכה אולימפית
* 50 מטר גב: 25.37 שניות (2022)
* 100 מטר גב: 55.71 שניות (2023)
* 50 מטר פרפר: 23.05 שניות (2023), **שיא אוסטריה**
* 100 מטר פרפר: 51.18 שניות (2022), **שיא אוסטריה**

### בריכת 25 מטר
* 50 מטר גב: 23.49 שניות (2021), **שיא אוסטריה**
* 100 מטר גב: 51.09 שניות (2023)
* 50 מטר פרפר: 22.35 שניות (2022), **שיא אוסטריה**
* 100 מטר פרפר: 49.39 שניות (2022), **שיא אוסטריה**

## ראו גם

## קישורים חיצוניים

קטגוריה:שחייני פרפר
קטגוריה:שחיינים אוסטרים
קטגוריה:אוסטרים שנולדו ב-2000
ציפי לנדאו

**ציפי לנדאו** (נולדה ב-1963) היא אמנית ואשת חינוך ישראלית.

## ביוגרפיה
לנדאו סיימה תואר ראשון בתולדות האמנות באוניברסיטת תל אביב ותואר השני באמנות ב בניו-יורק. בשנת 2010 סיימה דוקטורט בתחום החינוך באנגליה.

לנדאו ניהלה את בית הספר בלפור בתל אביב ואת תיכון אלון ברמת גן.

היא מכהנת כיו"ר הוועד המנהל של מוזיאון נחום גוטמן לאמנות, חברת מועצת קרן וולף למצוינות, חברת הנהלה בשנקר וחברה ב.

## תערוכות
##### תערוכות יחיד
*2012 - גלריה נלי אמן, גורדון, תל אביב.
*2012 - בית גבריאל, טבריה.
*2006 - גלריית קסטרא, מרכז אמנויות קסטרא, חיפה.
*2004 - המשכן לאמנויות הבמה תל אביב.
*1999 - אגודת הציירים והפסלים בתל אביב.
*1999 - המוזיאון העירוני בנהריה.
*1998 - גלריית הספרייה, אוניברסיטת בר-אילן
*1997 - גלריה נלי אמן, גורדון, תל אביב
*1993 - המשכן לאמנות בית מאירוב בחולון
*1992 - היכל התרבות בנתניה
*1992 - בית יד לבנים, טבריה
*1990 - גלריית האוניברסיטה, Pratt Institute, ניו-יורק, ארצות הברית

#### תערוכות קבוצתיות
*2024 - תערוכה האמנות הישראלית ה-23, בית בנק הפועלים
*2023 - תערוכה קבוצתית, בית תרבות סביון
*2012 - [ GALLERY THE BRICK LANA LONDON]
*2004–2012 - תערוכת תרומה לקרן למלחמה באיידס, בית בנק הפועלים, ת"א.
*2004 - המשכן לאמנות בית מאירוב - חולון.
*2003 - מוזיאון השפלה, כפר מנחם.
*1999–2003 - תערוכות תרומה לקרן למלחמה באיידס, בית הילה ורני רהב, סביון
*1991 - אגודת הציירים והפסלים, ישראל
*1988 - גלריה שולמית, רח' גורדון, תל אביב
*1987 - תערוכת ציורי מיניאטורה בינלאומית, טורונטו, קנדה
*1986 - גלריה ½-13, יפו
*1985 - תערוכת ציור ע"ש קוסונוגי, גלריית אגודת הציירים בתל אביב

## קישורים חיצוניים
* 
* ד"ר ציפי לנדאו, קרו וולף
*כאן מגזין
*מרכז מידע לאמנות ישראלית | מוזיאון ישראל, ירושלים (imj.org.il)

## הערות שוליים

קטגוריה:אמניות ישראליות
קטגוריה:אמנים ישראלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרי מכון פראט
קטגוריה:בוגרות אוניברסיטאות ומכללות בממלכה המאוחדת
קטגוריה:בוגרי אוניברסיטאות ומכללות בממלכה המאוחדת
קטגוריה:מנהלות בתי ספר ישראליות
קטגוריה:מנהלי בתי ספר ישראלים
קטגוריה:ישראליות שנולדו ב-1963
קטגוריה:ישראלים שנולדו ב-1963
סכין יאקוטית

ממוזער|סכין יאקוטית מודרנית עם ידית מעץ שדר ונדן עור.
**הסכין היאקוטית** (בסאחה: **саха быһаҕа**; ברוסית: **якутский нож**), המכונה לפעמים גם **סכין יאקוט**, היא סכין מסורתית של היקוטים (קבוצה אתנית מרפובליקת סאחה-יקוטיה, באזור סיביר), המשמשת לעבודה עם עצים, עורות, פרוות, דגים ובשר או ללחימה. הסכין נמצאת בשימוש ביקוטיה במשך מאות שנים ללא שינויים משמעותיים בעיצובה.

## מאפיינים
לסכינים יאקוטיות טיפוסיות יש אורך להב של 10–18 ס"מ, ו-2.5–3.8 רוחב. תכונה יוצאת דופן של סכין זו היא שהלהב הוא א-סימטרי. בצד אחד של הלהב יש חריץ מלא, כלומר חריץ בו יש סוג של אזמל, בעוד שבצד השני אין חריץ והוא בעצם קצה של קמרון (כלומר הוא מתעגל כלפי מטה לקצה, ולא בעל שיפוע ישר). הלהב מחושל באופן מסורתי מעפרות ברזל ממקור מקומי שהותך על ידי נפחים יאקוטים. החריץ בלהב הופך אותו לקל יותר ומאפשר לנפח להפחית את כמות המתכת הדרושה לייצור סכינים גדולים יותר. ידית הסכין עשויה באופן היסטורי מעץ שדר והיא עבה ובצורת אובל בחתך רוחב. זה מתאים ליד וניתן להשתמש בו גם עם כפפות. השדר גם מגן על היד מפני השפעות הקור של פלדת הסכין בקור קיצוני, מצב שכיח בסיביר בחודשי החורף. נדן הסכין הוא מזנב פרה ומשלים את ההרכב.

## גלריה

קובץ:Yakutian_knife_and_sheath.jpg|סכין יאקוטית מודרנית ונדן העור שלה
קובץ:Yakutian_knife_left_side.jpg|סכין יאקוטית עם ידית  שדר. צד שמאלי
קובץ:Yakutian_knife_right_side.jpg|צד ימין (חריץ) של סכין יאקוטית מודרנית
קובץ:Stroganina_whittling.jpg|קילוף דג לסטרוגנינה עם סכין יאקוטית


## ראו גם
* סטרוגנינה, מאכל סיבירי

## קישורים חיצוניים

## הערות שוליים

יאקוט
בסיס הצי המלכותי דבונפורט

**בסיס הצי המלכותי דבונפורט** (באנגלית: **His Majesty's Naval Base Devonport** או בראשי תיבות: **HMNB Devonport**) הוא אחד משלושת בסיסי הצי המלחמתי הבריטי בבריטניה (השניים האחרים נמצאים בפורטסמות' ובקלייד). 

בסיס דבונפורט נוסד בשנת 1691 בתור **מספנת הצי המלכותי פלימות**' אשר שימשה במשך השנים מרכז חשוב של הצי המלכותי, בו נבנו בין היתר כ-300 ספינות ששימשו את הצי, האחרונה בהם הושקה ב-1968. כיום דבונפורט הוא הבסיס צי הגדול ביותר במערב אירופה, הוא נמל הבית של שייטת דבונפורט הכוללת כ-15 אוניות מלחמה, סיור וסיוע מסוגים שונים, וכולל את מרכז הטיפולים והלוגיסטיקה של צי הצוללות הגרעיניות של הצי המלכותי. בנוסף שוכן בבסיס כוח הנחיתה האמפיבי הכולל שתי נחתות וכוח משימה של חיל הנחתים המלכותי.

## יחידות מוצבות בבסיס
* **שייטת דבונפורט**
** הפריגטות מסדרה 23 - 7 פריגטות
** הנחתות מסדרת אלביון - 2 נחתות (אה"מ אלביון ואה"מ בולוורק)
** ספינות הסקר והמיפוי אה"מ סקוט (H131) ואה"מ מגפאי (H130)
** ספינת הסיור הארקטית אה"מ פרוטקטור (A173)
** ספינת הסיוע האווירית (צי העזר המלכותי) צע"מ ארגוס (A135)
** ספינות התדלוק המהירות (צי העזר המלכותי) צע"מ וייב רולר (A390) וצע"מ וייב נייט (A389)
* יחידות נוספות
** מרכז ההכשרה המבצעית של הצי (FOST)
** קבוצת ההכשרה המטרולוגית, הידרוגרפית ואוקיינוגרפית
** מפקדת קבוצת המשימות האמפיבית
** בסיס המילואים של הצי אה"מ ויויד
** בסיס התקיפה תמר של חיל הנחתים המלכותי, כולל את גדוד הקומנדו 47
** מרכז טיפול ושיקום של הצי הסלר
* **מספנת דבונפורט המלכותית** - מרכז טיפול לכלי השיט של הצי והמרכז היחיד לטיפול בצוללות הגרעיניות של שירות הצוללות של הצי המלכותי

## תמונות

Babcock Marine, Devonport - geograph.org.uk - 5148959.jpg|מספנת דבונפורט
HMS Ocean and Albion in Weston Mill lake.jpg|אה"מ אושן ואה"מ אלביון
Devonport Dockyard - the old fire station (geograph 3073478).jpg|תחנת הכיבוי ההיסטורית
HMS Portland.JPG|אה"מ פורטלנד
Aerial Image of HMS Drake, Devonport, Plymouth MOD 45158439.jpg|המרכז ההיסטורי של הבסיס


## ראו גם
* בסיס הצי המלכותי בפורטסמות'
* בסיס הצי המלכותי קלייד

## קישורים חיצוניים

* 

דבונפורט
קטגוריה:מספנות
דבונפורט
קטגוריה:פלימות'
קומיסברוט

**קומיסברוט**, לשעבר **קוממיסברוט** (בגרמנית: **Kommissbrot** בעבר: **Kommißbrot**), הוא סוג כהה של לחם גרמני, שנאפה משיפון ומקמחים אחרים, ששימש באופן היסטורי לצורכי הצבא.

## תיאור
קוממיסברוט הוא לחם כהה העשוי מקמחי שיפון וחיטה כמחמצת. יש לו קרום יציב אך לא קשה, ומכיוון שהוא בדרך כלל נאפה בתבנית כיכר, הוא מפתח קרום רק בחלק העליון. הלחם ידוע בחיי המדף הארוכים שלו.

## היסטוריה
מאז המאה ה-16, קומיס שימש כמילה לגַייס צבאי, ולכן שימש קומיסברוט בפירוש הלחם שסופק לצבא, שכן ברוט היא המילה הגרמנית ללחם, והיא באה לשמש לציון הסוג של לחם (לחם צבאי).

הערך התזונתי של קומיסברוט נחקר על ידי פראוזניץ בשנת 1893 ועל ידי ונצלאוס פלאגה וגיאורג לבין בשנת 1897.

הלחם שימש כאספקה צבאית במלחמת העולם הראשונה, כאשר לעיתים נוספה נסורת כדי לפצות על מחסור בקמח, וכך גם במלחמת העולם השנייה. מחקר בשנת 1941 הגיע למסקנה שקומיסברוט מכסה את הדרישות היומיות של ויטמין B <sub>1</sub>.

לאחר מלחמת העולם הראשונה, הלחם הפך זמין במאפיות אזרחיות, והמתכון שונה כדי לייצר לחם רך יותר.

## בתרבות נפוצה
בשנות ה-20, המכונית הקומפקטית של הנומג PS 2/10 קיבלה את הכינוי קומיסברוט מכיוון שצורתה דמתה לכיכר הלחם.

בסרט התיעודי האוסטרי Cooking History בבימויו של פטר קרקס, קומיסברוט משמש כהמחשה לכמות המרכיבים הנדרשת כדי לספק מזון למספר רב של חיילים.

## ראו גם
* לחם בורודינסקי

## קישורים חיצוניים

## הערות שוליים

קטגוריה:המטבח הגרמני
קטגוריה:סוגי לחם